นับคะแนนใหม่มะกันต้องเสร็จก่อน 13 ธ.ค.
คณะกรรมการเลือกตั้งรัฐวิสคอนซินประชุมหารือกันเมื่อวันจันทร์ 28 พ.ย.เพื่อกำหนดช่วงเวลาทำงานนับผลคะแนนเลือกตั้งประธานาธิบดีสหรัฐฯตั้งแต่วันที่ 8 พ.ย. อีกครั้งตามข้อเรียกร้องของนางจิลล์ สไตน์ ตัวแทนพรรคกรีน ซึ่งคะแนนเลือกตั้งที่ต้องนับใหม่มากเกือบ 3 ล้านคะแนน ด้วยเชื่อว่า นางฮิลลารี คลินตัน ผู้สมัครชิงเก้าอี้ประธานาธิบดีสหรัฐฯ อาจชนะเหนือนายโดนัลด์ ทรัมป์ อีกทั้งต้องการให้นับคะแนนใหม่ในอีก 2 รัฐ คือ มิชิแกนกับเพนซิลเวเนีย โดยกำหนดการนับคะแนนใหม่ต้องแล้วเสร็จก่อนวันที่ 13 ธ.ค.,ขณะเดียวกัน นายทรัมป์แสดงความคิดเห็นผ่านทวิตเตอร์อ้างว่า การลงคะแนนเสียงของชาวอเมริกันหลายล้านคน อาจหย่อนบัตรกันอย่างผิดกฎหมาย หาไม่แล้วตนต้องชนะการเลือกตั้งครั้งนี้อย่างขาดลอย แต่คำกล่าวอ้างของนายทรัมป์ยังไม่มีหลักฐานใดๆอ้างอิง,ทั้งนี้ ผลคะแนนเสียงประชาชนในรัฐวิสคอนซิน นายทรัมป์ชนะเหนือนางคลินตัน 27,257 คะแนน รัฐมิชิแกน นายทรัมป์ชนะ 10,704 คะแนน และรัฐเพนซิลเวเนีย นายทรัมป์ชนะ 70,010 คะแนน ขณะที่นางคลินตันได้รับคะแนนเสียงประชาชนหรือป๊อปปูลาร์โหวตทั้งประเทศมากกว่านายทรัมป์ถึงกว่า 2.2 ล้านคะแนน แต่นายทรัมป์ได้ครองเสียงคณะผู้เลือกตั้งครบเกณฑ์ 270 เสียงก่อนนางคลินตัน จึงได้รับชัยชนะการเลือกตั้งตามรัฐธรรมนูญ.
คณะกรรมการเลือกตั้งรัฐวิสคอนซินประชุมหารือกันเมื่อวันจันทร์ 28 พ.ย.เพื่อกำหนดช่วงเวลาทำงานนับผลคะแนนเลือกตั้งประธานาธิบดีสหรัฐฯ ใหม่ โดยกำหนดการนับคะแนนใหม่ต้องแล้วเสร็จก่อนวันที่ 13 ธ.ค.
เลือกตั้งประธานาธิบดีสหรัฐ,นับคะแนนใหม่,โดนัลด์ ทรัมป์,ฮิลลารี คลินตัน,รัฐวิสคอนซิน